ร้านกาแฟเล็กๆ หัวมุมแยกไฟแดง ซอยระนอง1 มีทางเข้าที่จอดรถในซอยนี้ จอดได้5-6คัน ตัวร้านเล็กๆ ภายในติดเครื่องปรับอากาศ ตกแต่งด้วยกระป๋องออมสิน ที่บังคับเครื่องเล่นเกมส์ อารมณ์ของเล่นสะสมน่ารักดี มีมุมให้นั่งหลายแบบทั้งโซฟาตัวยาว เดี่ยว เคาน์เตอร์หน้ากระจก และoutdoor หน้าร้าน ตกแต่งสวน สบายๆร่มรื่นดี ขนมไม่เยอะ วันนี้แวะมาลองชิมกาแฟ เลือก Latte ร้อน และเค้กมะตูม กาแฟร้อนดี ไม่ขมมากน่าจะคั่วอ่อนถึงปานกลาง เปรี้ยวเล็กๆคาเฟอีนเยอะทีเดียว แต่เค้กแข็งและแห้งมาก ฝืดคอมากต้องรีบซดกาแฟตามลงไป ร้านเล็กแต่มีทั้งปลั๊กและfree wifi เหมาะกับการมานั่งทำงานหรืออ่านหนังสือนะ